«DARIAH-CRETE Ανάπτυξη της ελληνικής ερευνητικής υποδομής για τις ανθρωπιστικές επιστήμες ΔΥΑΣ»

|  |  |
| --- | --- |
| * ΑΚΑΔΗΜΙΑ ΑΘΗΝΩΝ * ΕΚ ΑΘΗΝΑ * ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ | * ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ * ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ * ΙΔΡΥΜΑ ΤΕΧΝΟΛΟΓΙΑΣ ΚΑΙ ΕΡΕΥΝΑΣ |

**Εκδοχή: 1.0**

**ΑΡΧΙΚΗ**

|  |
| --- |
| **PRC Group – The Management House**  Ανώνυμη Εταιρία Παροχής Διοικητικών, Εμπορικών και Τεχνολογικών Υπηρεσιών & Προϊόντων  Πανόρμου 74, 11523 Αθήνα  Τηλ.: 210 6971900, Fax: 210 6985894 |

Σχολιασμός λεξιλογίου Κλασσικής Αρχαιολογίας ΕΚΠΑ-Στυλιανός Κατάκης

Ταυτότητα εγγράφου

12/03/2014

|  |  |
| --- | --- |
| Μετέχοντες | Χρυσούλα Μπεκιάρη, Λήδα Χαραμή, Μαρία Δασκαλάκη, Μάρτιν Ντέρ |
| Χαρακτηρισμός | Ανοιχτό |
| Τόπος | Γ150 |
| Θέμα | Σχολιασμός λεξιλογίου |

Ιστορικό Αλλαγών

|  |  |  |  |  |
| --- | --- | --- | --- | --- |
| **Εκδ.** | **Ημ/μηνία** | **Αιτιολογία** | **Σύνοψη Αλλαγών** | **Επισπεύδοντες** |
| 1.0 | 12/03/2014 | Αρχική |  | Χρυσούλα Μπεκιάρη, Λήδα Χαραμή,  Μαρία Δασκαλάκη |
|  |  |  |  |  |
|  |  |  |  |  |

Πίνακας Περιεχομένων

[Παρατηρήσεις στο δείγμα θησαυρού 4](#_Toc443563125)

# Παρατηρήσεις στο δείγμα θησαυρού

Σε συνέχεια της συνάντησης της ομάδας εργασίας του ΙΠ-ΙΤΕ, που έγινε για τον σχολιασμό του λεξιλογίου που εστάλη στις 25 Φεβρουαρίου 2014, παραθέτουμε τις εξής παρατηρήσεις:

1. Κάθε έννοια που περιλαμβάνεται στις ιεραρχίες του θησαυρού, συμπεριλαμβανομένου του όρου κορυφής (ΟΚ), των ειδικότερων όρων (ΕΟ) και τον σχετικών όρων (ΣΟ) θα πρέπει να συνοδεύεται από μία διευκρινιστική σημείωση (ΔΣ) που θα αναφέρει τον ορισμό της έννοιας. Έτσι λοιπόν οι έννοιες «Αναθηματικό», «Λατρευτικό» κλπ που αναφέρετε σαν ΕΟ ως προς τη λειτουργία στο «Άγαλμα» και οι έννοιες «Ταφικό μνημείο», «Σήμα» κλπ. θα πρέπει να συνοδεύονται από ένα διευκρινιστικό σημείωμα.
2. Στις ιεραρχίες ο κάθε στενότερος όρος κληρονομεί τα γνωρίσματα/ιδιότητες/χαρακτηριστικά του όρου που είναι πιο πάνω από αυτόν, του πλατύτερου από αυτόν όρου δηλαδή, καθώς και κάποια άλλα, τα οποία είναι ιδιαίτερα σε αυτόν. Από αυτή την άποψη η έννοια «Ταφικό μνημείο» δεν είναι δυνατόν να είναι ΠΟ της έννοιας «Ταφικά γλυπτά», καθώς από τη μία έχουμε ένα ακίνητο και από την άλλη κινητά αντικείμενα. Άρα λοιπόν θα πρέπει να αναπτυχθεί μία άλλη υπο-ιεραρχία για τα μνημεία, στην οποία θα εισαχθεί κατάλληλα το ταφικό μνημείο. Στη συνέχεια η σχέση των δύο αυτών θα φανεί μέσα από τη σύνδεσή τους ως ΣΟ.
3. Ως προς τους ΣΟ θα ήθελα να επισημάνω ότι θα πρέπει να δηλώνεται το είδος των σχέσεων μεταξύ τους. Παραδείγματα τέτοιων σχέσεων είναι οι:
   1. Δημιουργήθηκε από (άτομο).... Δηλώνει τη σχέση μεταξύ του δημιουργού και του αντικειμένου.
   2. Μελετάται από (άτομο)… Δηλώνει το μελετητή/ ερευνητή κάποιου πράγματος.
   3. Είναι αντικείμενο μελέτης… Δηλώνει την επιστήμη που ασχολείται με τη μελέτη κάποιου πράγματος κλ.

Όλα αυτά είναι παραδείγματα σχέσεων μεταξύ ΣΟ που έχω κατά καιρούς συναντήσει σε διάφορους θησαυρούς. Δε σημαίνει ότι θα πρέπει να χρησιμοποιηθούν. Μπορείτε να δημιουργήσετε τις σχέσεις που είναι κατάλληλες για το πεδίο με το οποίο ασχολείστε, αλλά θα πρέπει να τις χρησιμοποιείτε με συνέπεια. Γενικά οι ΣΟ είναι έννοιες που **δεν βρίσκονται** συνήθως στον ίδιο κλάδο μιας υπο-ιεραρχίας, ούτε είναι συνώνυμες ή ισοδύναμες, αλλά σχετίζονται με κάποιο τρόπο, και η σχέση αυτή θεωρείται σημαντική από τον ευρετηριαστή και πρέπει να δοθεί.

1. Αναφέρετε τις έννοιες «**Περίοπτη γλυπτική»** και **«Ταφική γλυπτική»**. Προτείνουμε τις «Περίοπτα γλυπτά» και «Ταφικά γλυπτά» γιατί η έννοια «γλυπτική» υπονοεί τη διαδικασία δημιουργίας δηλαδή δραστηριότητα, αλλά και την επιστήμη που μελετάει τα γλυπτά, η οποία επίσης είναι δραστηριότητα. Κατά συνέπεια ένα «άγαλμα» δεν είναι ΕΟ της έννοιας «περίοπτη γλυπτική» αλλά της έννοιας «περίοπτα γλυπτά». Οι έννοιες «Περίοπτα γλυπτά» και «Γλυπτική» ή «Περίοπτη γλυπτική» μπορούν να αποδοθούν ως ΣΟ με την κατάλληλη σχέση (βλ. παραπάνω).
2. Τόσο τα περίοπτα όσο και τα ταφικά γλυπτά μπορούν να συμπεριληφθούν στην ίδια υπο-ιεραρχία καθώς μπορεί να γίνει αναγωγή σε μία πιο πλατιά έννοια, όπως για παράδειγμα η έννοια «Πλαστικά έργα» που περιλαμβάνει και τα δύο, αλλά και οποιοδήποτε έργο/αντικείμενο θεωρείται πλαστικό. Με αυτό τον τρόπο, με την αναγωγή δηλαδή σε όλο και πλατύτερες έννοιες που θα αποκαλύπτονται όσο εμπλουτίζετε το θησαυρό, θα δημιουργηθεί τελικά μία συνολική ιεραρχία για τα γλυπτά.
3. Τέλος μία διευκρίνηση για τα συνώνυμα, τον προτιμώμενο όρο και τις συντομογραφίες ΧΡ και ΧΑ. Όταν λέμε ότι δύο όροι είναι συνώνυμοι σημαίνει ότι περιγράφουν την ίδια έννοια. Από αυτούς, ο περισσότερο αποδεκτός από τη βιβλιογραφία ή την επιστημονική κοινότητα, επιλέγεται να είναι ο προτιμώμενος όρος. Τις περισσότερες φορές ο προτιμώμενος όρος και το όνομα της έννοιας ταυτίζονται. Οι υπόλοιποι όροι (μη προτιμώμενοι) μπορεί να είναι είτε ο πληθυντικός του προτιμώμενου όρου είτε μία λέξη με λίγο διαφορετική ορθογραφία είτε μία άλλη λέξη που όμως έχει την ίδια σημασία με την έννοια κτλ. Για παράδειγμα μπορεί ο προτιμώμενος όρος να είναι «κτίριο» και ο μη προτιμώμενος «κτήριο». Άλλο παράδειγμα, ο προτιμώμενος όρος μπορεί να είναι Ενώτια οπότε οι μη προτιμώμενοι όροι μπορεί να είναι ενώτιο, ενώτιον, σκουλαρίκι ή σκουλαρίκια. Οι όροι που ακολουθούν τη συντομογραφία ΧΑ **δεν έχουν επιμέρους διευκρινιστικά** **σημειώματα**, άρα και ορισμούς, αφού αναφέρονται στην ίδια έννοια με τον προτιμώμενο όρο, ούτε εμφανίζονται στην ιεραρχία των εννοιών, αλλά φαίνονται στην επιμέρους καταχώριση της κάθε έννοιας καθώς βρίσκονται σε άμεση εξάρτηση από αυτή. Αν κάποιος κάνει μία ερώτηση στο θησαυρό χρησιμοποιώντας ένα από τα μη προτιμώμενα συνώνυμα, η απάντηση που θα πάρει θα είναι ο προτιμώμενος όρος. Το επισημαίνουμε αυτό γιατί σε κάποιο σημείο του θησαυρού αναφέρετε:

**ΕΟ θήκη (ΧΑ λάρναξ (-κα), κίστη, κυρίως σώμα σαρκοφάγου)**

*(οι όροι αυτοί και οι μεταξύ τους σχέσεις χρειάζονται ορισμούς και αναφορά σε αρχαίες πηγές και βιβλιογραφία, για να γίνονται κατανοητοί από τους χρήστες του Λεξιλογίου)*

Από την παραπάνω δήλωση σας, αντιλαμβανόμαστε ότι η θήκη και η λάρνακα είναι συνώνυμα και αναφέρονται στην ίδια έννοια, δηλαδή θήκη. Επίσης αντιλαμβανόμαστε ότι δεν σκοπεύετε να προσδιορίσετε τη λάρνακα ως έννοια αφού σαν μη προτιμώμενος όρος δεν δέχεται ορισμό. Αυτό από μόνο του δεν παρουσιάζει κάποιο πρόβλημα. Αν όμως έχετε σκοπό να δώσετε αργότερα ορισμό για τον όρο λάρνακα, αυτό σημαίνει ότι δεν είναι πραγματικά συνώνυμος με τη θήκη, άρα υπάρχει άλλη σχέση μεταξύ της θήκη και λάρνακας , η οποία θα πρέπει να δηλωθεί μέσω μιας σχέσης ΣΟ, όπως έχει ήδη προαναφερθεί.